open-index/open-wikipedia-markdown huggingface dataset:
Merima Maja Brkic

**Merima Maja Brkic** (født 5. mai 1981 i Sarajevo) er en norsk forfatter. Brkic kom som flyktning fra Bosnia til Årdal i 1993. 

I 1996 ga hun ut diktsamlingen *Stans denne natta!* og i 1999 kom *Vekk meg*. Diktene handler om krig og om hvordan barn opplever den. Brkic fikk Sunnmørsprisen i 1999.

## Bibliografi
* *Vekk meg : dikt* (1999) – ISBN 82-521-5535-9
* *Stans denne natta : dikt frå Bosnia*. Illustrert av Malgorzata Piotrowska (1996) – ISBN 82-10-04130-4

## Referanser
Truck racing

**Truck racing** er en form for motorsport som kjøres med modifiserte trekkvogner på bane.

Sporten startet i Europa for over 20 år siden og hadde stor suksess. Sporten hadde tilbakegang på 1990-tallet, men i de siste årene har interessen for denne sporten øket og i dag er det over 30 faste lag som konkurrerer. Sporten reguleres nå av Fédération Internationale de l'Automobile (FIA) som påser at kjøretøyene samsvarer i oppsett og original stand. FIA definerer også sikkerhetsstandardene som er påkrevet for å konkurrere.

Av sikkerhetsmessige årsaker er hastigheten begrenset til 160&nbsp;km/t. Maksimal vekt er satt til 5500&nbsp;kg. Løpene har rullende start, og vanlige løp går over fra 8 til 12 runder. Selv om det ikke er en kontaktsport kan mindre kollisjoner forekomme på grunn av den fysiske størrelsen på kjøretøyene og avstanden mellom kjøretøyene i løpene. Skade på sjåførene forekommer veldig sjelden. 

Til forskjell fra andre former for motorsport skal bilene se ut som og hovedkomponentene som brukes skal være de samme som deres motparter på veien for å være i samsvar med regelverket.

Alle sjåførene må inneha motorsportlisens utstedt av Motor Sports Association, eller av en tilsvarende nasjonal motorsportorganisasjon fra sjåførens land.

De lastebilene som benyttes i truck racing dekker de vanligste merkene de siste 20 årene.

Regelverket tillater lastebilene å konkurrere i to klasser slik at lastebiler uten sofistikerte motorkontrollsystemer, støtdemping og bremsesystemer kan konkurrere effektivt.

British Truck Racing Association er organet som organiserer truck racing. Det ble grunnlagt i 1984.

## Produsenter

* ERF
* Foden
* Iveco
* MAN
* Mercedes-Benz
* Renault Trucks
* Scammell
* Scania
* Seddon Atkinson
* Sisu Auto
* Volkswagen nyttekjøretøyer
* Volvo
* Zavod Imeni Likhacheva (ZIL)

## Eksterne lenker
* 
* British Truck Racing Association website
* TruckRacing.de European Truck Racing information
* LesCamions.com – Truck Racing news, pictures and movies (in French)
* ADAC Truck Grand Prix homepage
* Lutz Bernau Truck Racing Team
* Brazilian Fórmula Truck (in Portuguese)
* Race Trucks Finland (in Finnish)
* Oxxo Racing Team Hungary (in Hungarian)
* ETRC information (in Spanish)
* Last Truck Races at Oran Park 2009 - YouTube-video
Stumtjener

En **stumtjener** er et stativ til opphenging av klær, særlig yttertøy. Den består som regel av en lang, loddrett stang med fot nederst og en anretning med kroker eller knagger øverst, gjerne satt i en rundkrets, og i mange tilfeller også med ekstra kroker på selve stangen. Stumtjenere finnes både i messing, stål og tre. Messing var vanligere før enn det er i dag. 

En stumtjener kan være plassert i et soverom slik at man kan henge opp klærne før man legger seg, eller i en yttergang for å kunne henge fra seg yttertøy.


Stumtjener.jpg|Toppen av en stumtjener med knagger for opphenging av ytterklær
Garderobe.jpg|Pastellmaleriet *Garderobe* av Carsten Eggers 1991 viser en stumtjener overlesset med yttertøy
Gentleman's Oak Valet.jpg|Herretjener, en type klesstativ, her med skuff og toppbrett


## Se også
* Garderobe, oppbevaringsted for klær
* Garderobestang, stang eller møbel som brukes i garderober til å holde kleshengere med klær
* Hattehylle, hylle for oppbevaring av hatter, luer og andre mindre plagg, ofte montert over en knaggrekke
* Herretjener, type stumtjener for å henge opp klær til daglig bruk, særlig en dress som skal brukes neste dag
* Kleshenger, anordning for å henge opp klær, utformet etter menneskeskuldre
* Kleskrok, krok for å direkte henge opp bekledning for rask og enkel oppbevaring

## Eksterne lenker
* 
* Se Stumtjener i DigitaltMuseum
* Oppslagsordet «stumtjener» i ''Ordbog over det danske Sprog 1700-1950''
Johann Ignaz Schiffermüller

**Johann Ignaz Schiffermüller** (født 2. oktober 1727, død 21. juni 1806) var en østerriksk zoolog og lærer ved Theresianum Gymnasium i Wien. Sammen med Michael Denis samlet han den første oversikten over sommerfugler i området rundt Wien, *Systematische Verzeichnis der Schmetterlinge der Wienergegend herausgegeben von einigen Lehrern am k. k. Theresianum*. Samlingen i K.k. Hof-Naturalienkabinette brant i 1848.

## Bibliografi
* *Ordnung der Farbenklasse*. Wien 1772

## Referanser
Otto Boelitz

**Otto Boelitz** (født 18. april 1876 i Wesel, død 29. desember 1951 i Düsseldorf) var en tysk pedagog og politiker (Deutsche Volkspartei, senere CDU).

Fra 1919 til 1921 var Boelitz medlem av den grunnlovsgivende prøyssiske Landsforsamling. Han var innvalgt i Preußischer Landtag frem til 1932 som kulturpolitisk talsmann for DVP.

Fra 7. november 1921 til 6. januar 1925 var han kultusminister (*Staatsminister für Wissenschaft*) i ministerpresident Otto Brauns andre regjering. På tross av dette var han motstander av republikken.

## Referanser
Endre Frøysa

**Endre Frøysa** (1927–1995) var en norsk skoleleder og politiker (KrF) som var politisk aktiv både lokalt og regionalt. Han satt i Melhus kommunestyre i 1960-årene og senere i Sør-Trøndelag fylkesting.  

Frøysa ble utdannet ved Volda lærarskule (1953) og Norges lærerhøgskole (1958). Han var ansatt ved Lillemork skole på Kornstad fra 1953 til 1954, Bjerkestrand skole på Frei fra 1954 til 1958 og Harøy skule på Sandøy fra 1958 til 1962. I 1962 gikk ferden til Sør-Trøndelag hvor han ble ansatt som inspektør/rektor ved den nyetablerte Eid skole på Korsvegen. Her arbeidet han, med noen avbrudd i politikken, til han gikk av med pensjon i 1995. 

Frøysa var også politisk aktiv og det var etter at han kom til Trøndelag at han for alvor startet sin politiske karriere. I 1962 ble han innvalgt til Melhus kommunestyre. I 1972 ble han varaordfører og ble samtidig Melhus' representant i Fylkestinget. Sistnevnte var et resultat av et kompromiss der han ble varaordfører og kommunens fylkestingsrepresentant mot at Johan Hogstad fikk ordførervervet. På den tiden var det normalt ordføreren som skulle møte i Fylkestinget. Han avsluttet sin politiske karriere i 1991, de siste fire årene som leder av Helse- og sosialstyret på Fylkestinget.

I 1995 ble han tildelt Kongens fortjenstmedalje.

Endre Frøysa var sønn av fisker Sverre Frøysa (1899–1973) og Hildur (pikenavn Hareide) (1903–1978). Han ble gift 1954 med lærer Svanhild (pikenavn: Syrstad) fra Hølonda (1931–2014). De hadde ingen barn. 

## Referanser
Fotballklubben Bergen Nord

**Fotballklubben Bergen Nord** er en fotballklubb fra Åsane i Bergen. Seniorlagene spiller kampene sine på Salhus Kunstgress, mens aldersbestemte lag holder til på Salhus, Marikollen, og Tellevik. FK Bergen Nord er en NFF Kvalitetsklubb

Klubben har aldersbestemte lag fra 6 år og oppover.  

Klubben ble stiftet 6. januar 1988 som en sammenslåing av fotballgruppene i Idrettslaget Norna-Salhus og Hordvik Idrettslag. Bergen Nord vant 5. divisjon i 2017, og vant 4. divisjon året etter.

26. April 2025 fikk Sebastian Mjelva Pedersen Bergen Nords første 10-minutters gult kort, etter han hadde klaget på dommeren i en kamp mot Rosendal

## Tabell

## Kjente utøvere
*Petter Toppe 
*David Møller Wolfe

## Referanser


## Eksterne lenker
*
Hugo Wendorff

**Hugo (Karl Gustav) Wendorff** (1864–1945) var en tysk bonde, godseier og politiker (Fortschrittliche Volkspartei, Deutsche Demokratische Partei og DStP).

Under det tyske keiserrike var Wendorff medlem av det liberale Fortschrittliche Volkspartei. Fra januar 1912 til november 1918 var han innvalgt i Riksdagen fra valgkretsen Waren-Malchin.

Etter novemberrevolusjonen gikk han inn i Deutsche Demokratische Partei, og den 9. november 1918 ble han av storhertug Friedrich Franz IV utnevnt til statsminister og president i statsministeriet Mecklenburg-Schwerin. Samtidig overtok han ledelsen av utenriks- og innenriksministeriene. Den 22. februar 1919 ble han av den forfatningsgivende Landdagen i Mecklenburg-Schwerin utnevnt til ministerpresident i landet. Den 30. juli 1919 ble han både ministerpresident, utenriksminister og landbruksminister. Han trakk seg tilbake den 14. juli 1920 og ble erstattet i embedet som ministerpresident av Hermann Reincke-Bloch.

I 1918 og 1919 var han medlem av *Rostocker Bürgervertretung*, og fra januar 1919 til juni 1920 medlem av Weimars nasjonalforsamling. I 1921 ble han igjen innvalgt i Landdagen i  Mecklenburg-Schwerin.

Fra 1921 til 1924 var Wendorff medlem av Preußischer Landtag. Fra 7. november 1921 til 18. februar 1925 var han landbruksminister (*Staatsminister für Landwirtschaft, Domänen und Forsten*) i ministerpresident Otto Brauns andre regjering i Fristaten Sachsen. Som sådan var han også medlem av Riksrådet. Der representerte han  Deutsche Demokratische Partei, fra 1930 Deutschen Staatspartei.
Don Mischer

**Don Mischer** (1940–2025) var en Emmy-vinnende amerikansk fjernsynsprodusent og regissør. 

Mischer ble uteksaminert fra University of Texas at Austin i 1961. I 1976 produserte han sitt første fjernsynsprogram, en TV-spesial med Barbra Streisand. 

Mischer har spesialisert seg på å produsere event-overføringer, og han har blant annet produsert pauseunderholdningen for fire Super Bowl, samt åpningsseremonien til vinter-OL i Salt Lake City i 2002 og avslutningsseremonien til sommer-OL i Atlanta i 1996.

Som produsent og regissør har Mischer vunnet tretten Emmy-priser, den første i 1980 for *Kennedy Center Honors*.

## Referanser


## Eksterne lenker
*
Valmuefrø

**Valmuefrø** er små frø som er innholdet til valmueblomstenes fruktkapsler. Frøene fra opiumsvalmuen (*Papaver somniferum*) brukes som smakstilsetning og pynt på brød og bakverk, særlig loff og rundstykker. Umalte eller oppmalte frø blir særlig brukt i det sentral- og østeuropeiske kjøkken. 

Frøene kan også presses og man får da valmuefrøolje som har høyt innhold av vitamin E. Den har blitt brukt som ingrediens til matlaging, trebeskyttelse, lampeolje og som ingrediens i maling. Som jodert valmuefrøolje blir det brukt som kontrastmiddel for røntgenundersøkelser.
Johann Kaspar Füssli

**Johann Kaspar Füssli** (født 9. mars 1743, død 4. mai 1786 var en sveitsisk maler, entomolog og bokforlegger.

Han var sønn av portrettmaleren Johann Caspar Füssli (1706–1782) og Anna Elisabeth Waser og var bror til Henry Fuseli. 

## Bibliografi

* *Verzeichnis der ihm bekannten Schweitzerischen Inseckten* (1775)
* * Magazin für die Liebhaber der Entomologie* two tomes (1778–1779)
* *Neue Magazin für Liebhaber der Entomologie* (1781–1786).

## Referanser


## Eksterne lenker

* Artikkel om Johann Kaspar Füssli i ''Historischen Lexikon der Schweiz'' (tysk)
Winter’s Bone

***Winter's Bone*** er en prisvinnende amerikansk dramafilm fra 2010, regissert av Debra Granik. Filmen er basert på Daniel Woodrells roman med samme navn. I hovedrollen finner vi Jennifer Lawrence. Filmen tar for seg temaer som nære og fjerne familiebånd, patriarkat, bygdesladder og fattigdommen i Ozark-området, som har ført med seg en oppblomstring av illegale metamfetamin-laber.

Filmen vant Grand Jury Prize: Dramatic Film under Sundance-festivalen i 2010. Den har også blitt nominert til fire Oscar-priser, inkludert beste film og beste kvinnelige skuespiller.

## Handling
Filmen følger Ree Dolly, en 17 år gammel jente, på leting etter sin far. Faren har stilt huset deres som garanti for kausjonen sin, og siden stukket av. Hvis ikke faren dukker opp, vil familien bli kastet ut og de blir husløse i Ozark-skogen. Når Ree prøver å spore opp faren blir hun møtt av en mur av taushet og trusler hos lokalbefolkningen, men fortsetter å lete blant fattigdommen og metamfetaminproduksjonen som preger nærmiljøet deres.

## Skuespillere
* Jennifer Lawrence som Ree Dolly. En 17 år gammel jente fra Ozark Mountains.
* John Hawkes som Teardrop Dolly. Ree's onkel, en metadon-avhengig.
* Garret Dillahunt som Sheriff Baskin.
* Dale Dickey som Merab. Thump Milton's kone.
* Tate Taylor som Mike Satterfield.
* Sheryl Lee som April, Jessup's tidligere kjæreste.

## Eksterne lenker
* 
*
Chamaeleo

* *Chamaeleo africanus*
* *Chamaeleo anchietae*
* *Chamaeleo arabicus*
* *Chamaeleo calcaricarens*
* Jemenkameleon (*Ch. calyptratus*)
* Vanlig kameleon (*Ch. chamaeleon*)
* *Chamaeleo dilepis*
* *Chamaeleo gracilis*
* *Chamaeleo laevigatus*
* *Chamaeleo monachus*
* Namaquakameleon (*Ch. namaquensis*)
* *Chamaeleo necasi* 
* *Chamaeleo senegalensis*
* Indiakameleon (*Ch. zeylanicus*)

***Chamaeleo*** er en slekt av kameleoner.

De fleste artene lever i Afrika sør for Sahara, men det finnes også noen arter i Nord-Afrika, Sør-Europa og Sørvest-Asia østover til India og Sri Lanka. Medlemmene i slekten er middels store,  lange, og lever for det meste oppe i busker og trær. De er likevel ikke vanlige i tett skog, men foretrekker ulike typer savanne, torneskog og halvørken. Namaquakameleonen er et ørkendyr, som tilbringer det meste av tida på bakken. Alle artene er eggleggende.

*Chamaeleo* var den første slekten av kameleoner som ble beskrevet. Etter hvert som kunnskapen har økt, er mange arter flyttet til nye slekter. I 2009 ble det oppdaget at underslekten *[[Trioceros]]* ikke er spesielt nært beslektet med *Chamaeleo* i snever betydning, og gruppen har derfor nå status som en egen slekt. Mange av artene i *Trioceros* har horn eller andre utvekster framme på hodet, noe som aldri forekommer hos *Chamaeleo*.

En følger her Tilbury & Tolley som regner 14 arter til slekten *Chamaeleo*, inkludert *Ch. necasi*, som ble beskrevet i 2007. Artsnavnene *Ch. quilensis*, *Ch. roperi* og *Ch. ruspolii* betraktes nå som synonymer for *Ch. dilepis*.

## Referanser


## Eksterne lenker
* 
*
Fagskolen i Gjøvik

**Fagskolen i Gjøvik** (**FIG**) ble opprettet i 1968 som Gjøvik tekniske fagskole. Skolen skiftet navn 1. august 2005 til Fagskolen i Gjøvik. Fagskolen ble slått sammen med Fagskolen på Hamar under navnet Fagskolen Innlandet i 2012.

Skolen ble etablert som en del av teknikerutdanningen på Gjøvik, og hadde lokaler sammen med Høgskolen i Gjøvik fram til 1984, da en ny skole ble bygget som selvstendig enhet. Oppland fylkeskommune eier FIG, og er ansvarlig for drift og vedlikehold.

Skolen har pr. 2011 over 800 studenter. Skolefagene omfatter teknologi og helse. FIG tilbyr også nettstøttet opplæring.

## Rektorer
* Arne Mellerud (1977-1999)
* Ivar Lien (1999-2015, fra Dokka videregående skole)
* Kari Nordskogen (2015 - 2018)
*Gard Tekrø Rolid (2018 - )

## Eksterne lenker
*
Nicolaus Poda von Neuhaus

**Nicolaus Poda von Neuhaus** (1723–1798) var en østerriksk entomolog og jesuitt.

## Liv og virke
Han begynte sine akademiske studier i 1739 ved universitetet i Wien. I 1740 ble han med i jesuittordenen. Han studerte videre i Leoben (1742), Klagenfurt (1743–1746), Judenburg (1747), videre studier av matematikk i Wien (1748–1749) og teologi fra 1750 til 1753. 

Etter å ha fullført sine studier i Judenburg i 1754, underviste han i Klagenfurt (1755), Linz (1757) og deretter ved jesuittenes universitet i Graz (1758–1765). Der ble han også kurator for observatoriet, og la grunnlaget for en naturhistorisk samling. Fra 1766 til 1771 var han professor i matematikk og fysikk ved Bergakademie Schemnitz i Ungarn, nå Slovakia.

I 1761 publiserte pater Nicolaus Poda von Neuhaus *Insecta Musei Graecensis*; dette var det første rene entomologiske arbeid som helt fulgte Carl von Linnés binominale nomenklatur.

Etter opphevelsen av jesuittordenen i 1773 bosatte Neuhaus seg i Wien. Derfra publiserte han ingenting under eget navn, men man antar at han sammen med Ignaz von Born (1742–1791) utga *Monachologia ...* (1783), under pseudonymet *Physiophilus*. Det er en satire, i form av et naturhistorisk arbeid.

Poda var skriftefar for keiser Leopold II.

I tillegg til en samling av mineraler, etablerte han en viktig samling av insekter, den er imidlertid gått tapt.

## Bibliografi
* Nicolaus Poda: *Insecta Musei Graecensis*, Graz (1761)

## Referanser


## Eksterne lenker
* Brevveksling mellom Nicolaus Poda von Neuhaus og Carl von Linné (latin)
Trofeo Palma de Mallorca

**Trofeo Palma de Mallorca** er et spansk profesjonelt sykkelritt. Rittet er et endagsritt som foregår i og rundt Palma de Mallorca. Første utgave var i 1992 og har blitt arrangert hvert år siden.

## Vinnere
Cuenca (Ecuador)

**Cuenca** (*Santa Ana de los Cuatro Ríos de Cuenca*) er den tredje største byen i Ecuador og hovedstaden i Azuayprovinsen. Den ligger i høylandet på 2800 moh ved den panamerikanske hovedveien. Byen har .

## Historie
Byen ble dannet i 1557 av den spanske historikeren Diego Hurtado de Mendoza på stedet hvor den historiske byen *Guapondeleg* til Cañarifolket lå, («landet så stort som himmelen», 500 e.Kr.), senere også kjent som *Tomebamba* etter at den var erobret av inkaene.

## Kultur
Byen er kjent for å være en godt bevart by i kolonial arkitektur. Hele byen er som et åpent museum der du går 300 år tilbake i tid med mye historie og majestetiske bygg. Det historiske senteret i Cuenca er et kulturminne som ble satt på UNESCOs verdensarvliste i 1999.

Byen er også et lokalt senter for utdanning i området. De lokale ofte omtaler den som "Latin-Amerikas Athens" fordi at det mange store filosofer, forskere og prisvinnene forfattere som kommer fra byen. Universitetet i Cuenca tiltrekker seg også mange internasjonale studenter hvert år.

Cuenca er et senter for produksjon av panamahatter for eksport. Hattene er håndlaget og er høyt verdsette. Selve flettearbeidet blir ofte utført hjemme av kvinner i byen for å skaffe ekstrainntekter til familien, mens ferdigstillingen gjøres med hjelp av maskiner på fabrikker.

## Geografi
Byen ligger mitt i Azuay på cirka 2800 moh. Den ligger også bare 30 kilometer øst for den berømte nasjonalparken Cajas og 67 kilometer sør for den viktigste inkaruinen i landet, Ingapirca.

## Litteratur
* Rob Rachowiecki: *Ecuador*, 5. opplag, Lonely Planet (2001)
* José María Vargas Arévalo: *Gil Ramírez Dávalos: Fundador de Cuenca*

## Referanser


## Eksterne lenker
* 
* Framstilling av panamahattar
* Artikkel hos ecuadorexplorer.com
* Bilete frå Cuenca 
* Cuenca Ecuador
David O. Russell

**David O. Russel** (født 20. august 1958 i New York City) er en amerikansk filmregissør og manusforfatter. 

Russel begynte karrieren sin med indiefilmer som *[[Rays sommerferie]]* (1994) og *[[Flirting with Disaster]]* (1996), før han fikk suksess med *[[Tre konger]]* (1999). Han har også regissert *[[I Heart Huckabees]]* (2004), og den Oscar-nominerte *[[The Fighter]]* (2010). Sistnevnte ble nominert til syv priser, inklusive beste regissør.

I 2012 er han aktuell med den romantiske dramakomedien *[[Silver Linings Playbook – Kjærlighetens galskap]]*, som er blitt nevnt som en kandidat til flere Oscar-priser.

## Filmografi
* *Canterbury Glass * (2022)
* *[[American Hustle]]* (2013)
* *[[Silver Linings Playbook – Kjærlighetens galskap]]* (2012)
* *[[The Fighter]]* (2010)
* *[[I Heart Huckabees|I ♥ Huckabees]]* (2004)
* *Three Kings* (1999)
* *Flirting with Disaster* (1996)

## Referanser


## Eksterne lenker
* 
*
Rabbit Hole

***Rabbit Hole*** er en amerikansk dramafilm regissert av John Cameron Mitchell, med Nicole Kidman, Aaron Eckhart og Dianne Wiest i hovedrollene. Filmen er basert på David Lindsay-Abaires teaterstykke med samme navn.

## Handling
Filmen handler om hvordan et pars liv bir snudd på hodet etter av sønnen deres dør i en ulykke.

Becca og Howie Corbett sørger over dødsfallet til deres fire år gamle sønn Danny, som ble drept i en bilulykke da han løp ut i gata etter hunden sin. Becca ønsker å gi bort Dannys klær, fjerne Dannys ting og selge huset, men Howie er sint på Beccas  eliminasjon av alt som minner dem om barnet deres. Howie ønsker også å gjenoppta seksuelle relasjoner med Becca og få et nytt barn, men hun avslår tilnærmelsene.

Beccas mor, Nat, sammenligner seg selv med Becca ettersom hun mistet en 30 år gammel sønn på grunn av en overdose. Becca påpeker at de to dødsfallene ikke er sammenlignbare, men innser med tiden at sorgen er den samme og aldri vil opphøre. Beccas søster, Izzy, er gravid. Selv om Izzy misliker det, gir Becca henne stadig råd om det å bli mor.

Becca og Howie deltar i en selvhjelpsgruppe, men Becca blir irritert av noen medlemmer av gruppen, spesielt av at barnets dødsfall tillegges Guds vilje. Howie fortsetter å delta på møtene uten Becca, og Gabby, et medlem gjennom lang tid, innleder nesten et forhold. Howie trekker seg imidlertid ut av det.

I mellomtiden begynner Becca å møte Jason, tenåringen som kjørte bilen som traff Danny. Hun oppdager at han føler seg skyldig, og hun ber ham om å ikke klandre seg selv for ulykken. Jason forteller henne om en tegneseriebok kalt *Rabbit Hole* han skriver, som er om parallelle universer, og gir den til Becca, som synes den er vidunderlig. Howie liker ikke Beccas møter med Jason.

Howie og Becca begynner med nye aktiviteter, slik som bowling og spill, og de begynner å akseptere sønnens dødsfall.

Howie og Becca beslutter å holde en lunsj i hagen. Scenen begynner med at Howie forteller Becca hvordan lunsjen vil foregå, mens skjermen samtidig toner over i lunsjen mens Howie fortsetter å snakke i bakgrunnen. Filmen slutter med Becca og Howie sittende i hagen og holde hverandre i hendene etter at alle gjestene har gått.

## Medvirkende
* Nicole Kidman i rollen som Becca Corbett
* Aaron Eckhart i rollen som Howie Corbett
* Dianne Wiest i rollen som Nat, Beccas mor og Dannys bestemor
* Tammy Blanchard i rollen som Izzy, Beccas søster
* Miles Teller i rollen som Jason, sjåføren
* Sandra Oh i rollen som Gabby
* Patricia Kalember i rollen som Peg
* Mike Doyle i rollen som Craig
* Jon Tenney i rollen som Rick
* Stephen Mailer i rollen som Kevin
* Giancarlo Esposito i rollen som Auggie
* Phoenix List i rollen som Danny Corbett
* Sara Jane Blazo i rollen som Jasons mor
* Ursula Parker i rollen som Lilly
* Rob Campbell i rollen som Bob

## Priser og Nominasjoner
Nicole Kidman ble nominert til både Oscar og Golden Globe for sin rolle i filmen.

## Eksterne lenker
* 
*
Digernestunnelen

**Digernestunnelen** (blir også kalt **Miljøtunnelen** på folkemunne) er en veitunnel som forbinder Stordabrua med resten av europavei 39 nordover. Tunnelen er på øya Stord og er 142 meter lang og er en del av Trekantsambandet.

## Referanser


## Se også
*Stordabrua
*Bømlafjordtunnelen
*Bømlabrua

*Veitunneler i Norge

## Eksterne lenker
* Bilde av tunnelen sett fra nord.
* Bilde av tunnelen sett fra sør (på Stordabrua).
* Bilde av tunnelen sett fra nord.
Budstikke (andre betydninger)

**[[Budstikke]]** er en kort stav eller rør av tre eller jern som i tidligere tider ble brukt for å frakte offentlige meldinger. Budstikke, også i bestemt form, *budstikka*/*budstikken*, har flere betydninger:

* «Budstikka», norsk Waffen-SS-sang

## Aviser
* *[[Bremanger Budstikke]]*, lokalavis fra Svelgen i Bremanger kommune
* *[[Budstikka]]* (tidligere *Asker og Bærums Budstikke*), lokalavis for Asker og Bærum kommuner i Akershus
* *[[Budstikken]]*, Selskabet for Norges Vels blad 1809–14
* *[[Nordre Aker Budstikke]]*, gratisavis fra Nordre Aker bydel i Oslo
* *[[Romsdals Budstikke]]*, dagsavis for Romsdal
* *St. Hanshaugen Budstikke og Frogner Budstikke*, tidligere navn på *[[Lokalavisen Frogner/St. Hanshaugen]]*, gratisavis
* *[[Søgne og Songdalen Budstikke]]*, lokalavis for Søgne og Songdalen i Vest-Agder

## Illegale aviser
**[[Budstikken (illegal avis)|Budstikken]]*, en sentral infoavis myntet på andre illegale avisers redaksjoner. 1941 – 1942.
**[[Budstikken (illegal avis, Kragerø)|Budstikken]]*, illegal avis i Kragerø, 1941 – 1943.
Sikter på månen og lander på taket

***Sikter på månen og lander på taket*** er et musikkalbum med Don Martin og Jester, utgitt i 2009. Dette er duoens første plate.

## Sporliste

# «La meg begynne» med El Axel
# «Vi er alarmclock» med Definite, Shepherd og Pariah
# «Sikter på månen»
# «Bluesbrødre» med Stigiwondah
# «Represent»
# «Perspektiv»
# «Bryns Bridge Crew»
# «Halla kompis»
# «Det obligatoriske telefonskittet»
# «En to tre» med Kasimba
# «Mat mat mat»
# «Rabbel (King Con)»
# «Lister oss så stilt på tå» med Tommy Klemp
# «Ny rutine (Mumbai magesjau)» 
# «Øresus»
Situation Normal All Fucked Up

:*For den militære forkortelsen, se [[SNAFU]]*.
***Situation Normal All Fucked Up*** er et musikkalbum med Don Martin, utgitt i 2005. Dette er hans hittil siste engelskspråklige plate som soloartist.

## Sporliste

# «As We Begin»
# «Alarmclock Resistance» med Tumi og Pariah
# «Fish 'n Sheep»
# «Subway Style (Car Moves to Motion)»
# «Backpack Rap Act» med Jester og Shepherd
# «Weapons of Mass Deception (Chomsky's Skit)»
# «Red Black» med Supa Sayed
# «Good Riddance» med Pariah
# «Non Stop» med Supa Sayed
# «Deliver the Remix» med Shepherd, Pariah og Definite
# «Disgraceful Political Behaviour (Dedicated to ZTV)»
Leonardo De Prunner

**Leonardo De Prunner** (død 1831) var en italiensk offiser og entomolog.

Han sluttet seg til hæren som offiser på Sardinia. Han var svært interessert i entomologi og mineralogi og tilbrakte sin fritid med å samle naturhistoriske prøver. Prins Carlo Felice (1765–1831) av Savoie, hertug av Genève, senere kong av Sardinia, betrodde han å ordne hans samling med kuriositeter. Stimulert av De Prunner ble det et museum finansiert av fyrstelige ressurser, men også av hans personlige penger. Dette museet er nå kjent som Leonardo Prunner mineralogiske museum i Cagliari.

## Bibliografi
* *Catalogus larvarum Europae* (1793) 
* *Lepidoptera Pedemontana illustrata* (1798)

## Referanser


## Litteratur
* Cesare Conci et Roberto Poggi (1996), Ikonografi over italienske entomologer, med sentrale biografiske data. *Memorie della Società entomologica Italiana*, **75** : 159-382.

## Eksterne lenker
* Informasjon om Leonardo de Prunner mineralogiske museum (engelsk)
Edward Albert Sharpey-Schafer

**Edward Albert Sharpey-Schafer** (1850–1935) var en engelsk fysiolog som sto bak ordet insulin som diabetesmedisin.  

Schafers metode for kunstig åndedrett er blitt oppkalt etter ham. Født med etternavnet Schäfer, var han den tredje sønnen av byens kjøpmann J. W. H. Schäfer, som var født i Hamburg, men kom til Storbritannia som en ung mann og ble senere amerikansk statsborger. Han gikk på University College of London i 1868 hvor han blant annet ble undervist av vitenskapsmannen William Sharpey. 

Schafer ble utnevnt til amanuensis i praktisk fysiologi etter endt eksamen innen medisin, og han ble valgt inn til Royal Society da han var bare 28 år gammel. Hans karriere fortsatte ved UCL, hvor han ble utnevnt til professor. I 1899 ble han utnevnt til professor i fysiologi ved University of Edinburgh, hvor han forble som professor frem til han  pensjonerte seg i 1933. 

Schafer var gift to ganger, først med Maud Dixey frem til hennes død og senere med Maude Roberts og han hadde fem barn (tre jenter og to gutter) sammen med Maud. Men begge sønnene døde under militære aksjoner under den andre verdenskrig. Han ble president for British Medical Association i 1912 og ble adlet i 1913. Han ble tildelt Copley-medaljen i 1924.

## Referanser
Short Stories (Jester-album)

***Short Stories*** er et musikkalbum med Jester, utgitt i februar 2007.

## Sporliste

# «Happy Happy»
# «Get Up»
# «Neighborhood» med Tech Rock og Karma
# «Off Track»
# «Pay Attention» med Wordsworth og Pumkinhead
# «Sky's the Limits» med Buck Rotton
# «Dear Diary» med Pariah
# «These Days»
# «Nobody Knows»
# «Crossing the Street»
# «Live My Life» med Tumi
# «Let It Shine» med Shepherd
# «Stumble»
# «Chosen For Us» med ICCE OG Supa Sayed
# «Underground» med Alarmclock Connection
The Sun I Carried Alone

***The Sun I Carried Alone*** er det tredje albumet fra black metal-bandet Iskald. Utgitt i 2011 på Indie Recordings. 

## Sporliste
# «Alucinor»
# «Under the Black Moon»
# «Natt utover havet»
# «Forged by Wolves»
# «I lys av mørket»
# «The Sun I Carried Alone»
# «Rigor Mortis»
# «These Dreams Divine»
# «Burning Bridges»

## Referanser
Blue Valentine (film)

***Blue Valentine*** er en amerikansk dramakomedie regissert av Derek Cianfrance, og med Ryan Gosling og Michelle Williams i hovedrollene.

Filmen følger livet til et par som går fra forelskelse til ekteskap til skilsmisse. Filmen hopper frem og tilbake i tid mens den følger paret.

Michelle Williams ble nominert til en Oscar for beste kvinnelige hovedrolle for sin tolkning.

## Sammendrag
Dean (spilt av Ryan Gosling) er en håpløs romantiker på videregående, og arbeider for et flyttebyrå i Brooklyn. Cindy (spilt av Michelle Williams) er en ambisiøs student som studerer medisin for å bli doktor. Hun slår opp med kjæresten sin Bobby, og senere møter hun Dean ved en tilfeldighet. De begynner å gå på flere stevnemøter, men når Bobby oppdager dette angriper han Dean. Cindy oppdager at hun er gravid, og forteller Dean at han neppe er faren. Hun planlegger en abort, men avbryter planen i aller siste øyeblikk. Dean trøster henne, og forsikrer henne at han ønsker å oppdra barnet sammen med henne. Cindy og Dean velger å gifte seg. Fem år senere bor paret i Pennsylvania sammen med datteren, Frankie. Cindy er sykepleier ved en klinikk hvor sjefen hennes, Dr. Feinberg, tilbyr henne å begynne sammen med ham ved en annen klinikk i nær fremtid. I mellomtiden arbeider Dean med å male hus, men han sliter med alkohol.

En dag blir deres savnede hund funnet død fordi Cindy glemte å låse en port, noe som ytterligere anstrenger parets ekteskap. Til tross for Cindys motvilje, insisterer Dean på en romantisk helg ved et motell for å slappe av og forsøke å gjenopplive forholdet deres. Underveis møter de tilfeldigvis Bobby, noe som forårsaker en påfølgende krangel mellom Cindy og Dean. Ved motellet forsøker Dean gjentatte ganger å forføre Cindy, men hun avviser ham. Frustrert over Deans mangel på ambisjoner har de enda en krangel. Cindy er misfornøyd når Dean spør om hun vil ha et annet barn med ham, og hun låser ham ut av rommet deres. Tidlig neste morgen reiser Cindy til arbeid. Hun tar bilen, og legger igjen en beskjed til Dean.

Ved klinikken anbefaler Dr. Feinberg at Cindy skaffer seg en liten leilighet, i stedet for å flytte hele familien. Han antyder også at de kan holde hverandre med selskap i ukedagene hvis hun blir ensom. Cindy blir synlig opprørt fordi hun trodde han tilbød henne en ny stilling på grunn av hennes kvalifikasjoner. En irritert Dean oppdager beskjeden fra Cindy ved motellet, og dukker full opp ved klinikken hennes hvor han har en heftig krangel med Cindy. Dean slår til Dr. Feinberg som gir Cindy sparken. Når hun forlater klinikken, krever Cindy skilsmisse fra Dean. Men Dean forsøker å overtale henne til å gi ekteskapet deres en ny sjanse.

## Rolleliste
* Ryan Gosling som Dean Pereira
* Michelle Williams som Cindy Heller
* Faith Wladyka som datteren Frankie.
* John Doman som Jerry
* Mike Vogel som Bobby Ontario
* Marshall Johnson som Marshall
* Jen Jones som Gramma
* Ben Shenkman som Dr. Feinberg
* Maryann Plunkett som Glenda

## Eksterne lenker
* 
*
Science and Fiction

***Science and Fiction*** er et musikkalbum med Jester, utgitt i 1998. Dette er hans første plate som soloartist.

## Sporliste

# «Stand Alone»
# «Going Off»
# «I Was Just Thinking»
# «Gimme the Microphone»
# «Rap Is Not Pop»
# «One Verse to Go»
# «Unreal»
# «If You Believe»
# «Natural High»
# «Graffitiwriters Everywhere»
# «Bombs In Your Brain»
# «Pantomime»
# «Ghost Lyracist»
# «The Breakout»
# «No More No Less»
# «Verbal Hip Hip – The Conspiracy»
Jennifer Lawrence

**Jennifer Shrader Lawrence** (født 1990) er en amerikansk skuespillerinne som er kjent for sine opptredener i *[[The Hunger Games (film)|The Hunger Games]]*-serien, *[[Silver Linings Playbook – Kjærlighetens galskap]]*, *[[Winter's Bone]]* og X-Men filmene *[[X-Men: First Class]]* og *[[X-Men: Days of Future Past]]*.

Hun har mottatt fire Oscar-nominasjoner, tre for beste kvinnelige hovedrolle og én for beste kvinnelige birolle. Hun har ytterlige vunnet tre Golden Globes, fire Critics' Choice Movie Awards, én BAFTA Award og to Screen Actors Guild Awards. Hun vant en av beste kvinnelige hovedrolle-prisene, og det gjorde henne til den nest-yngste mottakeren av prisen, i Oscar-utdelingens historie.

## Karriere
Lawrence ble nominert til Oscar for beste kvinnelige hovedrolle for rollen som Ree Dolly i *[[Winter's Bone]]* under den 83. Oscar-utdelingen. Dette skaffet henne status som en A-listeskuespiller i Hollywood. I 2011 fikk hun rollen som «Mystique» i *[[X-Men: First Class]]*, mens hun i 2012 spilte sin kanskje mest mediaomtalte rollen som «Katniss Everdeen» i actionfilmen *[[The Hunger Games (film)|The Hunger Games]]*. Denne filmen spilte inn 211 millioner dollar på verdensbasis allerede i åpningshelgen, noe som gjør den til den tredje mest innbringende filmen gjennom alle tider i en åpningshelg. Totalt spilte den inn 691 millioner dollar på verdensbasis.

Hun spilte også den kvinnelige hovedrollen i Oscar-favoritten *[[Silver Linings Playbook – Kjærlighetens galskap]]* samme år, en utfordrende og krevende rolle hun ble rost for og som ble lagt godt merke til hos filmkritikere og publikum såvel som prisutdelere. For denne innsatsen ble Lawrence belønnet med sin første Oscar-pris, da hun vant i kategorien beste kvinnelige hovedrolle i 2013. Med dette ble hun også den yngste skuespilleren i historien med to Oscar-nominasjoner for beste kvinnelige hovedrolle. Hun fikk også en Golden Globe i kategorien *beste kvinnelige skuespiller i en komedie eller musikal* for den samme rollen.

I 2013 spilte hun «Rosalyn Rosenfeld» i nok en Oscar-favoritt regissert av David O. Russell, *[[American Hustle]]*, der noen av medspillerne var Christian Bale, Amy Adams, Bradley Cooper og Jeremy Renner. Hun ble nominert til nok en Oscar, denne gang for beste kvinnelige birolle. Hun vant også en Golden Globe for beste kvinnelige skuespiller i en birolle. I tillegg til dette spilte hun igjen «Katniss Everdeen» i *[[The Hunger Games: Catching Fire]]*, oppfølgeren til *The Hunger Games*. Denne filmen spilte inn over 850 millioner dollar på verdensbasis.

Lawrence har i tillegg spilt i de kritikerroste dramaene *[[The Beaver]]* og *[[Like Crazy]]* i 2011. I 2013 gjentok hun rollen som Katniss Everdeen i *[[The Hunger Games: Catching Fire]]*, mens hun i 2014 returnerer som Mystique i *[[X-Men: Days of Future Past]]*. Lawrence gjentok igjen hovedrollen som Katniss Everdeen i The Hunger Games: Mockingjay part 1 og 2.

## Filmografi

## Referanser


## Eksterne lenker
* 
*
Eugen Johann Christoph Esper

**Eugen Johann Christoph Esper** (født 2. juni 1742, død 27. juli 1810) var en tysk entomolog. Han var født i Wunsiedel i Bayern og var professor i zoologi ved universitetet i Erlangen.

Eugen og hans bror Friedrich ble i ung alder introdusert til biologi av faren, Friedrich Lorenz Esper, som var ivrig amatørbiolog. I studietiden ble han av sin professor Casimir Christoph Schmidel (1718–1792) oppfordret til å konsentrere seg om hva som da ble kalt naturhistorie og Eugen Esper oppgav derfor sitt teologiske studium. 

Han mottok sin doktorgrad ved universitetet i Erlangen i 1781, med en avhandling med navnet *De varietatibus specierum in naturale productis*. Året etter begynte han å undervise ved samme universitet, først som ekstraordinær professor, en dårlig betalt stilling, før han i 1797 fikk en stilling som professor i filosofi. Fra 1805 ledet han instituttet for naturhistorie og det var hans fortjeneste at universitetets samlinger av mineraler, fugler, planter, skjell og insekter vokste raskt.

Esper benyttet sin fritid til studier av naturen og han arbeidet med manuskripter om naturhistorie. Han var forfatter av en serie hefter som ble utgitt under tittelen *Die Schmetterlinge in Abbildungen nach der Natur mit Beschreibungen* som ble utgitt mellom 1776 og 1807. Disse heftene var rikt illustrert, mineraler, fugler, planter skjell og insekter ble vist på 438 fargeplansjer. En påfølgende serie ble utgitt i årene 1829-1830 sammen med Toussaint de Charpentier (1779–1847). Dette var et viktig verk om sommerfugler i Tyskland og fulgte Carl von Linnés system for biologisk klassifikasjon. Esper var også den første som forsket på paleopatologi.

Oversikten over entomologi, *Esperiana, Buchreihe zur Entomology*, utgitt i 1990, minnes hans navn og arbeide.

Espers samling er i dag i Zoologisches Staatssammling München.

## Referanser
Knekt (album)

***Knekt*** er et musikkalbum med Christine Dancke, utgitt i 2003. Dette er hennes første og hittil siste plate som soloartist.

## Sporliste

# «Diva»
# «Gutta mine»
# «Spesiell»
# «Jenteinvasjon»
# «Trenger en»
# «De driter i meg»
# «Hva med meg?»
# «Tilbakeblikk», ft. Alex Famous, Karpe Diem, RSP og Magnet
# «Noe du vil si?»
# «Gi faen»
# «Helvetesuka»
# «Knekt»

## Referanser
John F. MacLennan

**John Ferguson MacLennan** (født 14. oktober 1827 i Inverness, død 16. juni 1881 i Kent) var en skotsk advokat og etnolog. Han utviklet teorien om matriarkat.

## Liv og virke
### Bakgrunn
Han var sønn av John McLennan, en forsikringsagent fra Inverness, og hans hustru Jessie Ross. Han ble utdannet i Inverness og ved King's College i Aberdeen, hvor han tok en mastergrad i 1849. Han gikk deretter ved Trinity College i Cambridge, hvor han i 1853 to en eksamen i matematikk. Han sluttet imidlertid i Cambridge uten å ha tatt en grad.

### Karriere
MacLennan var en av flere britiske jurister som på slutten av det 19. århundre som studerte sosiale strukturer av ikke-europeiske folkeslag. MacLennan foreslo en sammenheng mellom sosiale strukturer og primitive religioner, og han innførte begrepet totemisme for den sosiale funksjonen av primitive religioner.

Dette begrepet viste seg senere å være svært nyttig for senere historikere som studerte religion og sosiologer som f.eks. William Robertson Smith og Emile Durkheim samt flere andre. MacLennan er også kjent for sitt senere arbeid og studier innen tidligere historie. MacLennan er spesielt blitt nevnt av flere historikere av religion i forbindelse med William Robertson Smith, som er en anerkjent sosiolog og religionshistoriker.

## Referanser
Giro della Provincia di Reggio Calabria 2011

**[[Giro della Provincia di Reggio Calabria]] 2011** var den 65. utgaven av det italienske sykkelrittet Giro della Provincia di Reggio Calabria. Matteo Montaguti var regjerende mester fra 2010. Årets utgave av rittet gikk over tre etapper fra 28. til 30. januar 2011. Italieneren Daniele Pietropolli vant rittet sammenlagt.

## Etappene
### 1. etappe

**Resultater**

**Stillingen sammenlagt **

### 2. etappe

**Resultater**

**Stillingen sammenlagt **

### 3. etappe

**Resultater**

**Stillingen sammenlagt **

## Resultater

### Sammenlagt

### Spurtkonkurransen

### Klatrekonkurransen
Shedding Skin

***Shedding Skin*** er et musikkalbum med Samsaya, utgitt i 2004. Dette er hennes debutalbum.

## Sporliste

# «Intro»
# «Pure to Me»
# «Sounds Like An Angel»
# «Ever Been had?»
# «Why Why Why?!»
# «Intro»
# «Fast Food»
# «Lip Sync»
# «Intro»
# «Stack 'em Up»
# «Bas Bas»
# «Slave»
# «Intro»
# «What i Wanna Do»
# «Hurt Me»
# «I Don't Blame You»
# «I Blame You»
La Verdi

***La Verdi*** er et musikkalbum med Merethe La Verdi, utgitt i 1994. Dette er hennes første og hittil siste plate.

## Sporliste
# «Vinger»
# «Det sanne jeg»
# «Mens vi venter»
# «Alt jeg vil ha»
# «Himmelen brenner»
# «Bare hvis du vil»
# «Stormen»
# «Vet du tenker på meg»
# «Fange natten»
# «Liten pike»
# «Vinger» (Remix)
# «Stormen» (Remix)

## Referanser


## Eksterne lenker
*
John Hawkes

**John Hawkes** (født 1959) er en Oscar-nominert amerikansk skuespiller. Hawkes har hatt større roller i TV-seriene *[[Deadwood (TV-serie)|Deadwood]]* og *[[Eastbound & Down]]*, samt mindre roller i *[[24 (TV-serie)|24]]*, *[[Lost]]* og *[[Taken (TV-serie)|Taken]]*. Han har også spilt i filmer som *[[Den perfekte stormen]]* (2000), *[[Me and You and Everyone We Know]]* (2005) og *[[Three Billboards Outside Ebbing, Missouri]]* (2017). 

Hawkes ble nominert til Oscar for beste mannlige birolle for rollen som Teardrop i *[[Winter's Bone]]* under Oscar 2011.

## Filmografi
* 1995 – *[[Congo (film)|Congo]]* som Bob Driscoll
* 1996 – *[[From Dusk till Dawn]]* som Pete Bottoms
* 1999 – *[[Blue Streak]]* som Eddie
* 2007 – *[[American Gangster]]* som detektiv Freddy Spearman
* 2008 – *[[Zombie Strippers]]* som Davis
* 2010 – *[[Winter’s Bone]]* som Teardrop Dolly.
* 2011 – *[[Contagion]]* som Roger.
* 2012 – *[[The Sessions]]* som Mark O'Brien
* 2012 – *[[Lincoln (film)|Lincoln]]* som Robert Latham
* 2015 – *[[Everest (film)|Everest]]* som Doug Hansen
* 2017 – *[[Three Billboards Outside Ebbing, Missouri]]* som Charlie Hayes

## Referanser


## Eksterne lenker
*
Gustave Lefebvre

**Gustave Désiré Louis Lefebvre** (født 18. juli 1879 i Bar-le-Duc, død 1. november 1957 i Versailles) var en fransk egyptolog.

## Bibliografi
* *Une chapelle de Ramsès II à Abydos*, 1906.
* *Fragments d’un manuscrit de Ménandre*, 1907 (1911).
* *Recueil des inscriptions grecques chrétiennes de l’Egypte*, 1908.
* *Les graffites grecs du Memnomion d'Abydos*, 1919.
* *Le tombeau de Pétosiris*, 3 Bde., 1923-1924.
* *Histoire des grands prêtres d'Amon de Karnak*, 1929.
* *Grammaire de l'égyptien classique*, 1940.
* *Romans et contes égyptiens de l'époque pharaonique*, 1948.
* *Essai sur la médecine égyptienne de l'époque pharaonique*, 1956.
* *Romans et contes égyptiens de l'époque pharaonique*, Librairie d'Amérique et d'Orient, 1988.

## Referanser
Kunstgewerbemuseum

**Kunstgewerbemuseum Berlin** (*Berlin kunstindustrimuseum*) for europeisk kunsthåndverk fra middelalderen til idag, er delt på to steder: i Kulturforum Berlin på Potsdamer Platz og i Slott Köpenick. Museets samling blir regnet som en av de mest betydelige i sitt slag. Museet er ett av de statlige museene i Berlin.
## Samlingene
Kunstgewerbemuseum samler europeisk kunsthåndverk fra alle stilepoker i kunsthistorien etter antikken, herunder gull- og sølvsmedarbeider, glass-, emalje- og porselenskar, møbler, tapeter, drakter og silkestoffer. 

I museumsbygningen på Kulturforum leder en rundgang på en 7000 kvadratmeter stor flate, gjennom den historiske utvikling av kunsthåndverket fra middelalderen og til idag. I underetasen finnes den såkalte *Neuen Sammlung* (*nye samling*) av kunsthåndverk fra det 20. århundrets industriprodukter.

## Historie
Museet ble grunnlagt i 1868 som *Deutsches Gewerbe-Museum zu Berlin* og var opprinnelig både en undervisningsinstitusjon og et offentlig museum. Samlingen økte betydelig i 1870-årene og det fikk sitt nåværende navn i 1879. 

Deler av samlinge ble ødelagt i den andre verdenskrig og de gjenværende delen ble delt mellom Øst- og Vest-Berlin. Den østre delen ble flyttet til Schloss Köpenick i 1963, mens den vestlige samlingen først ble oppbevart i Schloss Charlottenburg og i 1985 endelig flyttet til den nye museumsbygningen i Kulturforum.

## Eksterne lenker
* 

* Offisiell hjemmeside til museet (Berlins statlige museer)
Nicolas Grimal

**Nicolas Grimal** (født 13. november 1948 i Libourne) er en fransk egyptolog.

## Biografi
Nicolas Grimal er sønn av Pierre Grimal. Etter Agrégation-eksamen innen klassiske fag i 1971, tok han doktorgraden i 1984. He har vært professor ved Sorbonne siden 1988.

Fra 1989 til 1999, ledet han Det franske instituttet for oriental arkeologi i Cairo. Siden 1990 har vært vitenskapelig direktør ved det Franskegyptiske senter for studier av templene i Karnak. He har innehatt setet innen egyptologi ved Collège de France siden 2000.

## Verk (utvalg)
* *Leçon inaugurale, faite le mardi 10 mars 2000*, Collège de France, Chaire de civilisation pharaonique, archéologie, philologie, histoire, Collège de France, Paris, 2000 ;
* *Leçon inaugurale, faite le mardi 24 octobre 2000*, Collège de France, Paris, 2000.

## Priser og utmerkelser (utvalg
* Prix Gaston Maspero (1987)
* Prix Diane Potier-Boes (1989)
* Ridder av Æreslegionen 
* Ridder av Den nasjonale fortjenstorden
* Offiser av Palmes académiques
* Medlem av Académie des inscriptions et belles-lettres (2006).

## Referanser
Melissa Leo

**Melissa Leo** (født 14. september 1960) er en amerikansk skuespiller.

Leo ble kjent gjennom sin rolle i ** mellom 1993 og 1997. Hun har hatt flere TV-roller i andre serier, og også flere biroller i filmer. I 2008 hadde hun en av hovedrollene i dramafilmen *[[Frozen River]]*, en rolle hun ble Oscar-nominert for.

Under Oscar 2011 vant hun Oscar for beste kvinnelige birolle for rollen som Alice Ward i *[[The Fighter]]*. For denne rollen vant hun også Golden Globe i samme kategori.

Leo spilte i TV-serien *[[Treme]]*.

## Filmografi

## Referanser


## Eksterne lenker
* 
*
Liste over monumenter i Tromsø

**Liste over monumenter i Tromsø kommune**. De fleste monumenter i Tromsø er til minne om andre verdenskrig, polarutforskere eller kongelige. Utenom disse kategoriene har kulturpersonligheter, journalister, politikere blitt hedret.

## Litteratur
* Jonny Hansen *Minner i stein, om menneskene historiene bak statuene, bystene og minnesmerkene i Tromsø* 2005  ISBN 8292425039

## Se også
* Liste over monumenter i Bergen sentrum
* Liste over bykunst i Molde
Jacki Weaver

**Jacki Weaver** (født 25. mai 1947) er en australsk skuespiller. Weaver er kjent for sine roller både på film, på fjernsyn og på teaterscenen. I 1975 opptrådte hun i Picnic ved Hanging Rock.

Hun har for det meste spilt i australske produksjoner. Hun ble i 2011 nominert til Oscar for beste kvinnelige birolle for sin rolle i *[[Animal Kingdom (film fra 2010)|Animal Kingdom]]* (2010), en rolle hun også har mottatt flere andre priser for.

## Filmografi
* 2012 – Silver Linings Playbook – Kjærlighetens galskap som Dolores Solitano
* 2013 – Stoker som Gwendolyn Stoker
* 2017 – Small Crimes som Irma Denton
* 2018 – Bird Box som Cheryl.
* 2018 – Widows som Agnieska

## Referanser


## Eksterne lenker
* 
*
Citroën DS3

**Citroën DS3** (2009–) er en liten familiebil fra franske Citroën.

DS3 var den første bilen i Citroën sin nye DS-serie.  Siden 2014 selges den som **DS3** av DS Automobiles.  Bilen har bensin- og dieselmotorer på opptil 150 hk, mens **DS3 Racing** har 202 hestekrefter.

Citroën - DS3 Electrum - Mondial de l'Automobile de Paris 2012 - 201.jpg |  Electrum
Citroën DS3 THP 200 Racing – Heckansicht, 11. Februar 2013, Düsseldorf.jpg | DS3 Racing
Citroën DS3 THP 155 SportChic – Frontansicht, 11. Februar 2013, Düsseldorf.jpg
Osaka Motor Show 2013 (154) Citroën DS3 Cabrio.JPG | Cabrio


## Elektrisitet
 
I 2019 sprang nyheten om **DS3 Crossback E-Tense** med elektriske motor på 136 hestekrefter. Den har mye til felles med Peugeot e-208 og Opel Corsa e, men koster noe mer på grunn av dyrere interiør og mere bakkeklaring. Den kunne ved lanseringen fås som «Chic» eller «Super Chic» til rundt 350 000 kroner.
## Referanser
Sportsklubben Vedavåg Karmøy

**Sportsklubben Vedavåg Karmøy** (stiftet i 1967 som *Vedavåg Idrettslag*) er et idrettslag fra Karmøy i Rogaland.

## Historikk
Klubben ble stiftet i 1967 som *Vedavåg Idrettslag*, men skiftet i 1999 navn til dagens; *Sportsklubben Vedavåg Karmøy*.

## Fotball
A-laget i fotball spiller i 2012 i 4. divisjon.

### Tabellen 2011

## Eksterne lenker
*